User:Sprtn/sandbox

Нэг оролттой дурангийн хагалгаа Single port laparoscopy

Нэг оролтот дурангийн хагалгаа(SPL) нь сүүлийн үед хөгжсөн дурангийн хагалгааны нэг төрөл юм. Энэ хагалгааны үед мэс засалч нь өвчтөний хүйсны доод хэсэгт нэг нүх гаргаж үүгээр дамжуулан хагалгааны бүх ажилбарыг явуулдаг. Урьдны уламжлалт мулти-порт буюу олон оролтот дурангын хагалгаатай харьцуулахад сингл-порт буюу ганц оролтот хагалгаа нь мэс заслын дараа өвчтөний биед ганцхан жижиг сорив үлдээдэг давуу талтай. Аргачилал, багаж хэрэгсэл Сингл-порт хагалгааг хийхдээ мэс заслын дараа үлдэх сорвыг жижиг байлгах, мэс ажилбарын дараах зовиурыг багасгах зорилготой хүйсний дотор талд 20мм урттай ганц зүсэлт хийж гүйцэтгэдэг. Сингл-порт хагалгааны үед хэрэглэгдэх багж хэрэгсэлүүд нь үндсэн 2 хэсэгт хуваагдана: оролтын порт( хүйсэн дэх цагаан өнгөтөй оролт), гар ажилбарын багаж(цэнхэр бариултай). Оролтын портууд нь дотроо маш олон төрөл байдаг ба харин гар ажилбарын багажууд нь дотроо стандартын болон илүү нарийвчилсан гэж ерөнхий 2 хэсэгт ангилагддаг. Мэс засалч хүн өөрийн арга барил, дадал, мэс заслын зардал зэргээс хамаарч өөрт болон өвчтөнд тохирох багажийг сонгон хэрэглэдэг. Хийгдэх мэс заслууд Сүүлийн үед сингл-порт дурангийн хагалгааг олон мэс засалд ашиглаж байгаа бөгөөд заримаас нь дурдвал ходоодны амсар боох(adjustable gastric banding), мухар олгой авах (appendectomy), цөсний хүүдий авах (cholecystectomy), бүдүүн гэдэсний мэс засал (colectomy), эвэрхий засах( hernia repair), савыг тайрч авах (hysterectomy),гэдэс тайрах мэс засал (sleeve gastrectomy),бөөр авах (nephrectomy) зэрэг юм. Ялангуяа эмэгтэйчүүдийн мэс заслын нэлээд хэсгийг сингл-порт дурангийн хагалгаагаар гүйцэтгэх боломжтой болсон бөгөөд үүнд сав тайрах, савны амсар боох, өндгөвч, үрийн хоолой авах, наалдац салгах, өндгөвчинд үүсэн уйланхай, ургац авах зэрэг багтана. Эрсдэл болон давуу тал Уламжлалт мулти-порт хагалгаатай харьцуулахад сингл-порт дурангийн хагалгааны үед өвчтөн цус бага алдана, мэс заслын дараах зовиур бага, эдгэрэх хугацаа хурдан мөн илүү гоо сайхны ач холбогдолтой. Маш олон давуу талуудтай боловч сингл-порт дурангийн хагалгааны үед бусад мэс заслуудтай адил зарим нэг хүндрэл үүсч болно. Жишээ нь цус алдах, бусад эрхтэн өвдөх, халдвар орох, эвэрхий үүсэх, сорив үлдэх гэх мэт.